Príloha č. 1

Doložka vybraných vplyvov


	1. Základné údaje

	Názov materiálu

	Vyhláška Ministerstva zdravotníctva Slovenskej republiky, ktorou sa ustanovujú podrobnosti o vykonávaní organizovaného skríningu onkologických chorôb a včasnej detekcie rakoviny prsníka


	Predkladateľ (a spolupredkladateľ)

	Ministerstvo zdravotníctva Slovenskej republiky


	Charakter predkladaného materiálu
	☐
	Materiál nelegislatívnej povahy

	
	☒
	Materiál legislatívnej povahy

	
	☐
	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:


	Termín začiatku a ukončenia PPK
	október 2026

	Predpokladaný termín predloženia na pripomienkové konanie
	
október 2026

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	

	

	2. Definovanie problému

	Slovenská republika dlhodobo čelí nepriaznivej situácii v oblasti onkologických ochorení. Podľa údajov Národného onkologického inštitútu a medzinárodných porovnaní patrí SR na popredné priečky v Európskej únii v incidencii a mortalite na karcinóm hrubého čreva a konečníka, karcinóm krčka maternice, karcinóm prsníka a karcinóm pľúc.
Hlavnou príčinou vysokej úmrtnosti a s tým spojených vysokých finančných nákladov na liečbu je skutočnosť, že veľká časť onkologických chorôb je na Slovensku diagnostikovaná až v pokročilých štádiách (štádium III a IV), kedy sú už liečebné možnosti obmedzené a prognóza pacientov je nepriaznivá.
Súčasný stav v aplikačnej praxi vykazuje tieto zásadné problémy v oblasti organizácie organizovaného skríningu onkologických chorôb:
• Absencia plošného organizovaného pozývania obyvateľstva: Prevencia v mnohých oblastiach (najmä pri karcinóme pľúc a prostaty) doteraz prebiehala iba formou tzv. príležitostného skríningu. Vyšetrenie absolvovali len poistenci, ktorí sami prejavili záujem, kým riziková a majoritná časť populácie zostávala neoslovená. Chýbala jasná a legislatívne záväzná metodika pre adresné pozývanie zdravotnými poisťovňami, vrátane urgenčných postupov, ak poistenec na výzvu nereaguje.
• Neujasnený postup a organizácia manažmentu pacienta: Doteraz neboli v jednom predpise jasne zadefinované podrobnosti o postupe pri zistení negatívneho, pozitívneho alebo neurčitého výsledku primárneho testu/vyšetrenia. V praxi to viedlo k tomu, že poistenci s podozrivým nálezom (napríklad s pozitívnym testom na okultné krvácanie do stolice alebo zvýšenou hladinou PSA) často blúdili v systéme a nadväzujúca diagnostika (skríningová kolonoskopia, magnetická rezonancia či cielená biopsia) sa vykonávala s výrazným časovým oneskorením.
• Chýbajúca legislatívna väzba na moderné vyšetrovacie postupy: Absentovalo presné legislatívne určenie druhu vyšetrení, periodicity a oprávnených medicínskych odborov, ktoré majú jednotlivé fázy skríningového manažmentu zastrešovať (napríklad reflexné testovanie z tekutého média pri krčku maternice bez nutnosti nového odberu).
V dôsledku absentujúcich jasných pravidiel pre jednotnú organizáciu, obsah a rozsah skríningových programov dochádza k časovým stratám pri manažmente poistenca.  

	3. Ciele a výsledný stav

	Cieľom návrhu vyhlášky je na základe odporúčania Rady z 9. decembra 2022 o posilnení prevencie prostredníctvom včasnej detekcie: Nový prístup EÚ ku skríningu rakoviny, ktorým sa nahrádza odporúčanie Rady 2003/878/ES (2022/C 473/01) komplexné a systematické ukotvenie vykonávania organizovaného skríningu rakoviny hrubého čreva a konečníka, rakoviny krčka maternice, rakoviny pľúc, rakoviny prostaty a rakoviny prsníka a včasnej detekcie rakoviny prsníka. 
Návrhom vyhlášky sa upravujú podrobnosti o organizácii, obsahu a rozsahu organizovaného skríningu onkologických chorôb a včasnej detekcie rakoviny prsníka, a to kritériá na zaradenie poistenca do cieľovej populácie, druhy testov, zdravotných výkonov, vyšetrení  a periodicitu ich vykonávania, postup pri organizovanom skríningu onkologických chorôb a včasnej detekcii rakoviny prsníka vrátane určenia príslušnej špecializácie lekára a druhu pracoviska, na ktorom sa vykonáva organizovaný skríning onkologických chorôb a včasná detekcia rakoviny prsníka. Návrh vyhlášky upravuje aj  metodiku pozývania zo strany zdravotných poisťovní a rozsah zdravotných výkonov a diagnóz pre poskytovateľa zdravotnej starostlivosti. V neposlednom rade návrh vyhlášky určuje indikátory hodnotenia organizovaného skríningu onkologických chorôb a indikátory hodnotenia včasnej detekcie rakoviny prsníka, za účelom sledovania kvality a efektivity skríningových programov.

	4. Dotknuté subjekty

	Poskytovatelia zdravotnej starostlivosti, zdravotné poisťovne, poistenci.


	5. Alternatívne riešenia

	Podľa aktuálnych právnych predpisov sú podmienky na vykonávanie organizovaného skríningu a oportúnneho skríningu onkologických chorôb ustanovené nedostatočne. Dáta z uvedených skríningov sú len čiastočne dostupné. 
Zároveň podľa zákona č. 153/2013 Z. z. o národnom zdravotníckom informačnom systéme a o zmene a doplnení niektorých zákonov je ustanovený národný skríningový register, ktorý sa má plniť z údajovej základne. Údajová základňa zahŕňa dáta od poskytovateľov zdravotnej starostlivosti a iné zdroje dátových základní. 
Zároveň nie je jednoznačne definovaný manažment osoby alebo pacienta, ktorý sa zúčastní skríningového vyšetrenia, ak je výsledok vyšetrenia neurčitý alebo pozitívny. 

Nulový variant – bude pretrvávať problém s dátami a následne s nastavovaním skríningových programov a nezvýši sa účasť a kvalita poskytovania zdravotnej starostlivosti.

Optimálny variant je zavedenie organizovaného skríningu, ktorý zabezpečí organizovanie a prístup ku kvalitnému skríningu. Zároveň sa zvýši účasť na skríningu a zlepší sa poskytovanie zdravotnej starostlivosti.


	6. Vykonávacie predpisy

	Predpokladá sa prijatie/zmena  vykonávacích predpisov?
	☐  Áno
	☒  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:


	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☐ Áno                  ☒ Nie

Ak áno, uveďte, ktorých vplyvov podľa bodu 9 sa goldplating týka:

	




	

	8. Preskúmanie účelnosti

	Vyhodnotenie skríningových programov sa vykonáva priebežne a minimálne jedenkrát za rok sa uverejňuje správa o stave skríningu onkologických chorôb v Slovenskej republike.


	
* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.


	9. Vybrané vplyvy  materiálu

	Vplyvy na rozpočet verejnej správy
	☒
	Pozitívne
	☐
	Žiadne
	☒
	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☒
	Áno
	☐
	Nie
	☐
	Čiastočne

	v tom vplyvy na rozpočty obcí a vyšších územných celkov
	☐
	Pozitívne
	☒
	Žiadne
	☐
	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐
	Áno
	☐
	Nie
	☐
	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐
	Áno
	
	
	☒
	Nie

	Vplyvy na limit verejných výdavkov
	☐
	Pozitívne
	☒
	Žiadne
	☐
	Negatívne

	Vplyvy na podnikateľské prostredie
	☐
	Pozitívne
	☒
	Žiadne
	☐
	Negatívne

	    z toho vplyvy na MSP

	☐
	Pozitívne
	☐
	Žiadne
	☐
	Negatívne

	    Mechanizmus znižovania byrokracie    
    a nákladov sa uplatňuje:
	☐
	Áno
	
	
	☐
	Nie

	Sociálne vplyvy
	☒
	Pozitívne
	☐
	Žiadne
	☒
	Negatívne

	Vplyvy na životné prostredie
	☐
	Pozitívne
	☒
	Žiadne
	☐
	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐
	Áno
	
	
	☐
	Nie

	Vplyvy na informatizáciu spoločnosti
	☐
	Pozitívne
	☒
	Žiadne
	☐
	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐
	Pozitívne
	☒
	Žiadne
	☐
	Negatívne

	    vplyvy na procesy služieb vo verejnej správe
	☐
	Pozitívne
	☒
	Žiadne
	☐
	Negatívne


	Vplyvy na manželstvo, rodičovstvo a rodinu
	☒
	Pozitívne
	☐
	Žiadne
	☐
	Negatívne



	10. Poznámky

	Finančné vplyvy návrhu vyhlášky sú podrobne vyčíslené v analýze vplyvov na rozpočet verejnej správy. V roku 2027 sa predpokladá optimalizácia výdavkov na existujúce skríningové programy, najmä v dôsledku úpravy štruktúry zdravotných výkonov v súlade s princípmi medicíny založenej na dôkazoch. Od roku 2028 sa predpokladá zvýšenie výdavkov najmä v súvislosti so zavedením organizovaného skríningu rakoviny pľúc a prostaty. Financovanie bude zabezpečené v rámci schválených limitov výdavkov verejného zdravotného poistenia bez dodatočných požiadaviek na rozpočet verejnej správy.


	11. Kontakt na spracovateľa

	Ing. Martina Kyjaci, PhD.
Generálna riaditeľka
Národné skríningové centrum
Ministerstvo zdravotníctva Slovenskej republiky
e-mail: martina.kyjaci@health.gov.sk  
tel.: +421 914 632 466


	12. Zdroje

	Odporúčanie Rady z 9. decembra 2022 o posilnení prevencie prostredníctvom včasnej detekcie: Nový prístup EÚ ku skríningu rakoviny, ktorým sa nahrádza odporúčanie Rady 2003/878/ES (2022/C 473/01)


	13. Stanovisko Komisie na posudzovanie vybraných vplyvov z PPK č. 162/2026 
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☐  Súhlasné s návrhom na dopracovanie
	☒Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

I. Úvod: Ministerstvo zdravotníctva Slovenskej republiky dňa 19. októbra 2026 predložilo na predbežné pripomienkové konanie materiál: „Vyhláška Ministerstva zdravotníctva Slovenskej republiky, ktorou sa ustanovujú podrobnosti o vykonávaní organizovaného skríningu onkologických chorôb a včasnej detekcie rakoviny prsníka“. Materiál predpokladá pozitívne-negatívne vplyvy na rozpočet verejnej správy 
a pozitívne sociálne vplyvy.

II. Pripomienky a návrhy zmien: Komisia uplatňuje k materiálu nasledovné pripomienky a odporúčania:

K vplyvom na rozpočet verejnej správy
V časti 2.1.1. Financovanie návrhu sa uvádza „Potrebné finančné prostriedky na roky 2028 a 2029 budú zohľadnené pri príprave a aktualizácii rozpočtu verejnej správy a pri stanovovaní výdavkov verejného zdravotného poistenia na príslušné rozpočtové roky.“. S materiálom, ktorý bude zakladať nekrytý vplyv nebude možné zo strany MF SR súhlasiť. V tejto súvislosti Komisia žiada vypracovať analýzu vplyvov na rozpočet verejnej správy tak, aby všetky vplyvy boli zabezpečené v rámci schválených limitov VZP, bez dodatočných požiadaviek na rozpočet verejnej správy. Zároveň je potrebné označiť rozpočtové zabezpečenie v doložke vybraných vplyvov. 

MZ SR v doložke vybraných vplyvov v časti 10. Poznámky uvádza „Výdavky na vykonávanie organizovaného skríningu onkologických chorôb boli zapracované do návrhu rozpočtu na roky 2026 až 2028, suma je zahrnutá do výdavkov verejného zdravotného poistenia, z hľadiska procesu vykonávania skríningových programov dôjde k úspore, ktorá je však marginálna.“. V tejto súvislosti Komisia žiada vysvetliť, prečo sú výdavky na rok 2028 kvantifikované ako nekryté.

Komisia žiada prepracovať analýzu vplyvov na rozpočet verejnej správy, konkrétne uviesť vplyv návrhu oproti základnému scenáru (stavu bez prijatia návrhu) 
v jednotlivých rokoch.
Odôvodnenie: Analýza uvádza medziročné zmeny rozpočtových vplyvov, zatiaľ čo metodika vyžaduje vykazovanie vplyvov voči základnému scenáru (stavu bez prijatia návrhu) v jednotlivých rokoch. Komisia preto žiada tabuľky prepracovať tak, aby zobrazovali celkový vplyv návrhu v každom roku hodnoteného obdobia. 
Z technického hľadiska je potrebné vyplniť riadok „Bežné výdavky (600)“ v tabuľke 
č. 4/A. 

K sociálnym vplyvom
Komisia odporúča v bode 9 doložky vybraných vplyvov označiť popri existencii pozitívnych sociálnych vplyvov taktiež negatívne sociálne vplyvy a súčasne ich bližšie zhodnotiť v analýze sociálnych vplyvov, predovšetkým v bode 4.2 – vplyvy na prístup k zdrojom, právam, tovarom a službám.
Odôvodnenie: Podľa údajov uvádzaných predkladateľom od roku 2028 sa predpokladá v porovnaní so súčasným stavom so zvýšením objemu celkových nákladov na jednotlivé skríningové programy, čo zakladá pozitívne sociálne vplyvy, avšak podľa údajov uvádzaných predkladateľom sa v roku 2027 predpokladá v porovnaní so súčasným stavom zníženie objemu celkových nákladov na jednotlivé skríningové programy z 20 398 231 na 19 407 720, t. j.  zníženie rozsahu financií určených na skríning o 990 511 eur. Daná skutočnosť zakladá negatívne sociálne vplyvy v oblasti prístupu k zdrojom, právam, tovarom a službám, ktoré je potrebné označiť v bode 
9 doložky vybraných vplyvov a tiež bližšie zhodnotiť v analýze sociálnych vplyvov.

K vplyvom na manželstvo, rodičovstvo a rodinu
Predložený návrh vyhlášky podľa Komisie zakladá pozitívny vplyv na manželstvo, rodičovstvo a rodinu. Komisia preto žiada vyznačiť tieto vplyvy v doložke vybraných vplyvov a vypracovať analýzu vplyvov na manželstvo, rodičovstvo a rodinu v súlade s Jednotnou metodikou na posudzovanie vybraných vplyvov.
Odôvodnenie: Návrh upravuje plne hradený organizovaný skríning  najčastejších onkologických ochorení u mužov a žien (hrubé črevo a konečník, krčok maternice a iné). Včasná detekcia a záchyt prekanceróz alebo výskyt skorých štádií rakoviny zásadne zvyšuje šancu na úplné uzdravenie, predchádza predčasným úmrtiam a invalidizácii členov rodiny (rodičov, manželov, manželiek, živiteľov rodiny, starých rodičov pomáhajúcich s opaterou detí a iné). Včasný záchyt znižuje riziko dlhodobej práceneschopnosti, invalidity alebo finančného prepadu rodiny spôsobeného nákladnou a dlhotrvajúcou onkologickou liečbou v pokročilých štádiách.
Predchádzanie ťažkým onkologickým ochoreniam stabilizuje rodinné prostredie a znižuje psychickú záťaž u detí a manželov, príp. celej rodiny.

Pripomienky Komisie na posudzovanie vybraných vplyvov z PPK č. 162/2026 zo dňa 28. októbra 2026 boli vyhodnotené a zapracované nasledovne:

1. Vplyvy na rozpočet verejnej správy a rozpočtové zabezpečenie

Pripomienka bola akceptovaná. Analýza vplyvov na rozpočet verejnej správy bola aktualizovaná a financovanie zvýšených výdavkov vyplývajúcich z navrhovanej právnej úpravy bolo konzultované s príslušným rozpočtovým útvarom Ministerstva zdravotníctva SR.

Finančné vplyvy budú zabezpečené v rámci príslušných limitov výdavkov verejného zdravotného poistenia, prostredníctvom prerozdelenia disponibilných finančných prostriedkov, bez dodatočných požiadaviek na rozpočet verejnej správy. Rozpočtové zabezpečenie bolo zohľadnené v tabuľke č. 1/A prílohy č. 2 a vyznačené v bode 9 doložky vybraných vplyvov.

2. Prepracovanie výpočtu finančných vplyvov oproti základnému scenáru

Pripomienka bola akceptovaná. Analýza vplyvov na rozpočet verejnej správy bola prepracovaná tak, aby finančné vplyvy navrhovanej právnej úpravy vyjadrovali rozdiel medzi predpokladanými výdavkami po prijatí vyhlášky a výdavkami podľa základného scenára bez jej prijatia v jednotlivých rokoch hodnoteného obdobia.

Pri stanovení základného scenára sa vychádzalo z výdavkov roku 2026, pričom na roky 2027 až 2029 bol uplatnený predpokladaný 3 % medziročný rast celkových výdavkov. Tento rast zohľadňuje predpokladané postupné zvyšovanie počtu poistencov absolvujúcich skríningové vyšetrenia, ako aj očakávaný rast cien zdravotných výkonov.

Na základe aktualizovanej metodiky sa v roku 2027 predpokladá úspora, v roku 2028 a 2029 zvýšenie výdavkov oproti základnému scenáru bez prijatia vyhlášky.

Výpočty a metodika stanovenia základného scenára boli doplnené do prílohy č. 2. Zároveň bol v tabuľke č. 4/A doplnený riadok „Bežné výdavky (600)“.

3. Sociálne vplyvy

Pripomienka bola akceptovaná. V bode 9 doložky vybraných vplyvov boli označené pozitívne aj negatívne sociálne vplyvy a ich vyhodnotenie bolo doplnené v bode 4.2 analýzy sociálnych vplyvov.

Predkladateľ zároveň spresnil, že predpokladané zníženie výdavkov v roku 2027 vyplýva predovšetkým z optimalizácie štruktúry zdravotných výkonov v súlade s princípmi medicíny založenej na dôkazoch, najmä zo zmeny vykazovania a úhrady ultrasonografických vyšetrení prsníkov v rámci skríningového programu.

Navrhovaná zmena nepredpokladá obmedzenie dostupnosti medicínsky indikovaných vyšetrení. Potenciálne negatívne sociálne vplyvy môžu súvisieť najmä s rizikami pri implementácii nových skríningových postupov a zabezpečovaní dostupnosti zdravotnej starostlivosti, pričom ich rozsah nie je možné na základe dostupných údajov spoľahlivo kvantifikovať.

4. Vplyvy na manželstvo, rodičovstvo a rodinu

Pripomienka bola akceptovaná. V bode 9 doložky vybraných vplyvov bol označený pozitívny vplyv na manželstvo, rodičovstvo a rodinu a bola vypracovaná samostatná analýza podľa prílohy č. 8 Jednotnej metodiky na posudzovanie vybraných vplyvov.

Pozitívne vplyvy sa predpokladajú najmä v súvislosti so včasným záchytom onkologických ochorení, znížením rizika závažných zdravotných následkov, zachovaním rodinných a rodičovských funkcií a zmiernením záťaže rodín spôsobenej závažným ochorením ich člena.


	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:





1

